המים הם משאב דל ההולך ומצטמצם. כמו הרבה דברים בישראל גם בנושא המים אין פתרונות קסם, הירוקים קוראים לשימוש מושכל במים. בעיית המים היא בראש ובראשונה בעיה של תכנון לקוי המאפשר בזבזנות מיותרת.
במגזר החקלאי: הפסקת סבסוד המים לענפים המבזבזים מים מתוקים, מעבר לענפים עמידים ליובש, או עמידים למים מליחים ומושבים (ממוחזרי).
במגזר העירוני נפעל לקביעת סטנדרטים לבניה חסכונית ומשמרת כתנאי למתן התירי בניה: שכונות חדשות יחויבו בתשתית כפולה, אחת למים רגילים והשנייה למים ממוחזרים(אפורים), יצירת אזורי חלחול בכל הבתים.
מטרה חשובה לא פחות הוא שימוש אלטרנטיבי במי שטפונות ומים ממוחזרים: העלאת רמת טיהור הקולחין והשבתם תאפשר חקלאות בקנה-מידה נרחב, המתבססת על גידולי שלחין עמידים. איגום מי שטפונות יקל על מצוקת המים, וימנע הרס וסחף. ניתן לעשות שימוש נרחב במים מליחים במגזר הביתי והתעשייתי, במקום במים מתוקים ויקרי-ערך. כמו-כן נפעל לטיהור והתפלת מי תהום מזוהמים או מלחים באקוויפר החוף.
להקמת רשות ביוב ארצית שתהיה אחראית לטיפול במערכות הביוב, מינוי מנהל ומתן תקציב נאותים הן מן המדינה והן מן הרשויות המקומיות. הרשות תכין תוכנית שתוך 10 שנים כל הביוב של ישראל יהיה מטופל ומטוהר ברמה גבוהה הראויה לשימוש חוזר.